A Székely – Őzetanyai Horgásztó egy 1974-ben létesített 61 hektáros tórendszer 30 hektáros vízfelületű része. Kifejezetten nagyhalas vízként 2012 május 1-én nyitott meg a bojlis horgászok számára. Az elmúlt években nemzetközi horgászversenyek, rekordfogások és filmforgatások színhelyévé vált. A sok kapitális ponty és amur, a rendkívül jó természeti és infrastrukturális adottságai miatt a horgásztó a külföldi horgászok által is nagyon közkedveltté vált, ennek egyik legjobb példája, hogy 2018-ban a NASH angliai anyavállalata horgásztavunkat választotta az európai marketing és média továbbképzésének helyszínéül, ahol Európa 13 országának NASH importőre és teszthorgásza elkészítette az adott országok 2018-as reklám és tesztfilmjeit.